Source: https://www.riigiteataja.ee/akt/406022019014
Timestamp: 2019-11-22 13:57:23+00:00

Document:
Tabivere Rahvamaja põhimäärus – Riigi Teataja
Tabivere Rahvamaja põhimäärus
Tabivere Rahvamaja põhimäärus - sisukord
§ 1 Rahvamaja nimetus ja asukoht
§ 2 Rahvamaja tegevuse õiguslikud alused
§ 3 Rahvamaja pitsat ja sümboolika
§ 4 Rahvamaja asjaajamine ja haldusmenetlus
§ 6 Rahvamaja ülesanded
§ 7 Rahvamaja õigused ja kohustused
§ 8 Rahvamaja huviringide töö põhimõtted
3 Rahvamaja tegevuse korraldamine ja juhtimine
§ 9 Rahvamaja juhtimine ja struktuur
§ 11 Juhataja ülesanded ja õigused
§ 16 Varasema põhimääruse kehtetuks tunnistamine
RT IV, 06.02.2019, 14
Määrus kehtestatakse kohaliku omavalitsuse korralduse seaduse § 22 lg 1 p 34, § 35 lg 2 ja Tartu Vallavolikogu 24.04.2018 määruse nr 12 “Tartu valla põhimäärus” § 3 alusel.
§ 1. Rahvamaja nimetus ja asukoht
(1) Rahvamaja ametlik nimetus on Tabivere Rahvamaja (edaspidi rahvamaja).
(2) Rahvamaja asub Tartu maakonnas Tabivere alevikus ja tema postiaadress on Tuuliku 10, Tabivere alevik, Tartu vald, 49127 Tartu maakond.
§ 2. Rahvamaja tegevuse õiguslikud alused
(1) Rahvamaja on Tartu Vallavalitsuse (edaspidi vallavalitsus) hallatav kultuuriasutus.
(2) Rahvamaja juhindub oma tegevuses oma põhimäärusest ja kehtivatest õigusaktidest.
(3) Rahvamaja registreeritakse riigi ja kohaliku omavalitsuse asutuste riiklikus registris.
§ 3. Rahvamaja pitsat ja sümboolika
Rahvamajal võib olla kasutusel oma nimetusega pitsat ning sümboolika.
§ 4. Rahvamaja asjaajamine ja haldusmenetlus
(2) Asjaajamise korraldamisel lähtub rahvamaja asjaajamist reguleerivatest kehtivatest õigusaktidest. Rahvamaja dokumendiblankettidel kasutatakse Tartu valla vapi kujutist.
(3) Rahvamaja asjaajamiskord kehtestatakse juhataja käskkirjaga.
(4) Rahvamaja tegevusega seotud haldusmenetlusele kohaldatakse haldusmenetluse seaduse sätteid.
(1) Rahvamaja on kultuuriasutus, mille põhieesmärgiks on võimaluste loomine rahvuskultuuri, rahvakultuuri ning kohalike traditsioonide säilitamiseks ja arendamiseks.
(2) Rahvamaja eesmärk on pakkuda Tartu valla elanikele kultuurialast teenust, võimalusi huvitegevuse harrastamiseks, aktiivseks puhkuseks, vaba aja veetmiseks ja isiksuse arenguks vastavalt soovidele, eeldustele ja võimalustele.
§ 6. Rahvamaja ülesanded
1) Tartu valla Tabivere piirkonna kultuuri- ja meelelahutuslike ürituste korraldamine;
2) taidluse ning huvitegevuse korraldamine ja edendamine;
3) Tartu valla kultuurielu edendamiseks ja ühiste ürituste korraldamiseks koostöö tegemine teiste kultuuri-, spordi- ja haridusasutustega ning seltsielu korraldavate füüsiliste ja juriidiliste isikutega;
4) vajadusel riiklike pühade ning Tartu valla tähtpäevade tähistamise organiseerimine;
5) rahvakultuuri traditsioonide jätkamisega tegelemine ning järjepidevuse tagamine;
7) kultuuri- ja huvialase tegevuse kohta informatsiooni kogumine ja vahendamine;
8) õppe- ja enesetäiendamisvõimaluste pakkumine ja vahendamine;
9) konverentsi- ja majutusteenuse ning vaba aja veetmise võimaluse pakkumine;
10) toitlustus-, kaubandus- ja vahendustegevuse korraldamine rahvamaja territooriumil ning seal korraldatavatel sündmustel;
11) tegevuse kajastamine meedias;
12) kino- ja videofilmide demonstreerimise võimaldamine;
13) kultuurivaldkonnaga seotud projektide koostamine ja juhtimine;
14) avalikkuse teavitamine rahvamajas toimuvatest sündmustest afiššide, veebilehtede, s.h valla veebilehe, e-posti, facebook’i ja meedia kaudu.
§ 7. Rahvamaja õigused ja kohustused
(1) Rahvamajal on temale pandud ülesannete täitmiseks õigus:
1) kehtestada töökorralduslikud reeglid, mis tagaksid rahvamaja põhimääruses kehtestatud ülesannete ja nõuete häireteta täitmise;
2) vastavalt vajadusele moodustada oma ülesannete paremaks täitmiseks komisjone ja töögruppe;
3) esitada vallavalitsusele rahvamaja tegevust puudutavate õigusaktide eelnõusid;
4) saada käesolevas põhimääruses ettenähtud ülesannete täitmiseks vajalikke vahendeid ja informatsiooni seda valdavatelt asutustelt ja organisatsioonidelt;
5) osutada tasulisi teenuseid ja anda üürile oma valduses ja kasutuses olevat vara vastavalt kehtivatele õigusaktidele ja vallavalitsuse poolt kehtestatud hindadele;
6) pidada oma pädevusse kuuluvates küsimustes läbirääkimisi teiste isikutega ning sõlmida lepinguid;
7) osaleda kooskõlastatult vallavalitsusega kultuurialaste organisatsioonide ja liitude tegevuses.
(2) Rahvamaja on kohustatud tagama kehtivate õigusaktidega ja käesoleva põhimäärusega talle pandud ülesannete täitmise, juhindudes kinnitatud eelarvest.
§ 8. Rahvamaja huviringide töö põhimõtted
(1) Huviringid võivad töötada alalistena või hooajalistena.
(2) Huviringid moodustatakse lähtuvalt elanike huvist ja ringi juhendamise võimalikkusest.
(3) Hooajaliselt tegutsevate huviringide tegutsemisaeg on üldjuhul 1. oktoober kuni 30. juuni, kui rahvamaja juhataja käskkirjaga ei ole määratud teisiti.
(4) Hooajalised huviringid määrab igaks hooajaks rahvamaja juhataja oma käskkirjaga.
(5) Rahvamaja juhataja sõlmib huviringi juhiga käsunduslepingu.
(6) Huviringid on elanikkonnale tasuta või tasu eest, mille otsustab ja teenustasud kinnitab oma korraldusega vallavalitsus.
3. peatükk Rahvamaja tegevuse korraldamine ja juhtimine
§ 9. Rahvamaja juhtimine ja struktuur
(3) Rahvamaja struktuuri, töötajate koosseisu ja palgamäärad kehtestab juhataja.
(2) Juhataja kinnitab ametisse ja vabastab ametist vallavalitsus vallavanema ettepanekul. Juhatajaga sõlmib, muudab ja lõpetab töölepingu vallavanem.
(3) Juhataja on rahvamaja seadusejärgne esindaja tema töölepingu kehtivuse ajal. Koostöös vallavalitsusega kindlustab juhataja rahvamaja tulemusliku ja häireteta töö.
§ 11. Juhataja ülesanded ja õigused
(1) Rahvamaja juhataja:
1) korraldab rahvamaja asjaajamist vastavalt õigusaktidega kehtestatud nõuetele;
2) kehtestab asutuse töökorralduse reeglid;
3) koostab Tartu valla Tabivere piirkonna kultuurikalendri (sündmuste ajakava) ja rahvamaja tegevuskava ning esitab selle vallavalitsusele teadmiseks;
4) juhib lähtudes kehtivatest õigusaktidest rahvamaja majandus- ja finantstegevust, esitab vallavalitsusele rahvamaja eelarve eelnõu, tagab rahvamaja eelarve täitmise ning vastutab eelarve täitmise eest;
5) töötab koos vallavalitsusega välja rahvamaja üldised pikemaajalised arengusuunad;
6) teeb vallavalitsusele ettepanekuid rahvamaja töö paremaks korraldamiseks;
8) on aruandekohustuslik vallavalitsuse ees ja annab kord kalendriaastas oma tööst informatsiooni vallavalitsuse istungil;
9) esitab rahvamaja tegevust kajastavad andmed ja dokumendid järelevalveasutusele;
11) kinnitab rahvamaja töötajate koosseisu ja määrab töötajate töötasu, kooskõlastades koosseisu suurendamise eelnevalt vallavalitsusega;
12) teeb ettepanekuid rahvamaja sisulise tegevuse arendamiseks ning majandusliku olukorra parendamiseks;
13) esitab vallavalitsusele ettepanekuid tasuliste teenuste eest võetava tasu suuruse kehtestamiseks;
14) tagab rahvamaja tegevuse ja ülevaatlike materjalide säilimise ajaloo tarbeks (kroonika);
15) koostab rahvamaja tegevust reguleerivate õigusaktide eelnõud ning esitab need vallavalitsusele;
16) täidab muid õigusaktidest, käesolevast põhimäärusest ja ametijuhendist tulenevaid ülesandeid.
(2) Oma ülesannete täitmiseks on juhatajal õigus:
1) saada oma tööks vajalikku teavet ja andmeid vallavolikogult, vallavalitsuselt ja teistelt valla hallatavatelt asutustelt;
3) tellida teenuseid juriidilistelt ja füüsilistelt isikutelt ning sõlmida oma tegevuse korraldamiseks vastavaid lepinguid;
4) osutada tasulisi teenuseid ja anda lühiajalisse kasutusse rahvamaja ruume ja inventari vastavalt vallavalitsuse poolt kehtestatud hindadele;
5) võtta üürile lühiajaliseks kasutamiseks inventari;
6) trükkida tasuliste ürituste pääsmeid ja läbi viia tasulisi üritusi;
7) teostada muid õigusaktidega kooskõlas olevaid toiminguid ja tehinguid, mis on vajalikud rahvamaja edukaks tegevuseks.
(1) Rahvamaja kasutuses oleva vara moodustavad talle Tartu vallalt või teistelt isikutelt ja asutustelt rahvamajale sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, rahalised vahendid, inventar ja muu vara, mille kasutamist kontrollib vallavalitsus.
(2) Rahvamaja valduses olev vara on valla omand.
(3) Rahvamaja valduses oleva vallavara valdamine, kasutamine ja käsutamine toimub vastavalt vallavolikogu poolt kehtestatud korrale.
(4) Rahvamaja valitseb tema valdusse antud vallavara heaperemehelikult ja tagab vara korrashoiu.
(1) Rahvamaja eelarve on valla eelarve osa, raamatupidamisarvestust peetakse valla ametiasutuse raamatupidamises.
(2) Rahvamaja eelarve tuludeks on:
5) tulu rahvamaja tasulistelt teenustelt;
6) kultuurisündmuste piletitulu;
7) muu põhimääruses sätestatud tegevusest laekuv tulu.
(3) Rahvamaja tasuliste teenuste hinnad kehtestab vallavalitsus.
(4) Rahvamaja finantstegevust korraldab juhataja koostöös vallavalitsusega.
(2) Teenistuslikku järelevalvet rahvamaja juhataja tegevuse seaduslikkuse ja otstarbekuse üle teostab vallavalitsus.
(3) Rahvamaja finantsmajanduslikku tegevust ja vara kasutamise sihipärasust kontrollib vallavolikogu revisjonikomisjon.
(1) Rahvamaja tegevuse lõpetamise ja ümberkorraldamise otsustab vallavolikogu.
(2) Rahvamaja ümberkorraldamine seisneb rahvamaja ühinemises või jagunemises.
(3) Tegevuse lõpetanud rahvamaja õigused ja kohustused lähevad üle vallavalitsusele või vallavalitsuse poolt määratud asutusele.
§ 16. Varasema põhimääruse kehtetuks tunnistamine
Tabivere Vallavolikogu 09.04.2015 määrus nr 5 “Tabivere Rahvamaja põhimäärus” tunnistatakse kehtetuks.

References: § 1

§ 2

§ 3

§ 4

§ 6

§ 7

§ 8

§ 9

§ 11

§ 16
 § 22
 § 35
 § 3

§ 1

§ 2

§ 3

§ 4

§ 6

§ 7

§ 8

§ 9

§ 11

§ 16